|  |  |
| --- | --- |
| **Til stede:** Aina BerntsenJan EiksåKjetil SkistadSteffen Aarhus NilsenØystein SmithChristian MortensenKristin Nygård Schau**Forfall:**Heidi LindalenSandra KristiansenMalene Oppheim  |  Referatført:**Brennåsen – 16.02.18** |

**Emne / sak:** Styremøte Greipstad fotball

Dato: 08.02.18

|  |  |  |
| --- | --- | --- |
| **Nr.** | **Sak** | **Ansvar** |
|  | Godkjenning av referat  | Kristin |
|  Ingen kommentarer til referatet da det ble sendt ut til godkjenning av styremedlemmene.  |
|  | Status/orientering etter forrige møte:  | Kristin |
| Restanse saker:  - Skap til hjertestarter: Ikke utført enda. Men Ole Kristian tar ansvar for å kjøpe dette inn og montere det på utsiden. - Utbedre eksisterende bygg(garasje) til boder for lagene: Kjetil, Øystein og Christian har sammen vurdert hvordan man skal gjennomføre denne utbedringen. Kjetil og Christian tar videre ansvar for å utføre dette. - GIL care: Når klubbens spillere får nye drakter i 2018, må nytt styre ta ansvar for å starte innsamling av gamle drakter slik at disse kan sendes til prosjekt i Afrika: Utføres når nye drakter tas i bruk.- 06/18: Gjennomgang og fordeling av arbeidsoppgaver under hvert verv: Styret gikk gjennom oversikt over arbeidsoppgaver for det enkelte verv og justerte listen slik at den er oppdatert i forhold til hvilke arbeidsoppgaver som skal være inne under det enkelte styreverv. Denne oversikten legges ut som dokument på Greipstad fotball sin nettside. Videre besluttet styret å sette sammen sportslig og marked. Jan er sportslig ansvarlig og Christian er markedsansvarlig, men begge to har ansvar for bistå hverandre i arbeidsoppgavene. Bakgrunnen for at styret besluttet dette, er at det er for mange arbeidsoppgaver innen sportslig til at kun en person har ansvaret alene. - 07/18: Status drakter: Greipstad fotball har fått tilbud fra scan trade om en annen type drakt enn den klubben har nå. Det er en modell i et annet stoff som er billigere i innkjøp. Denne drakten kan fås i både kortermet og langermet variant. I tillegg kan man få en type trykk på drakta som kan være unikt for Greipstad fotball. Eneste minus med å gå til innkjøp av denne drakten, er at den ikke kan leveres før 1 mai. Vedtak: Styret beslutter enstemmig å gå til innkjøp av ny modell drakt på tross av at den ikke kan leveres før 1 mai. Dette på bakgrunn av at den er billigere i innkjøp samt at det er en ny modell. Videre besluttet styret å gå til innkjøp av kortermet modell av drakten. Styret gir videre mandat til Jan, Christian og Øystein til å velge trykk på drakten som er unik for Greipstad fotball. Det eneste styret setter som betingelse, er at trykket ikke går på tvers av de verdier Greipstad fotball står for. - 10/18: Forslag til budsjett: Utsatt til neste styremøte på grunn av at økonomiansvarlig meldte forfall til møtet.  |
| **01/18** | Gjennomgang av årshjul | Kristin  |
| Februar: * Innlevering av politiattest for trener og foreldrekontakter: Det er innlevert en del politiattester i etterkant av trenermøte 25.01.18. Styret setter frist til 01.03.18 med at alle trenere og foreldrekontakter leverer inn politiattest. Kristin, Kjetil og Malene følger dette opp videre.
* Medlemskontigent faktureres: Malene, Heidi og Sandra samarbeider om å få inn informasjon av den enkelte trener slik at laglistene er oppdaterte og medlemskontigent kan faktureres og sendes ut i løpet av februar.
* Påmelding til seriespill: Aina samarbeider med Knut om å melde på de lag som skal meldes på i forhold til tidsfrister.

Mars: * Gjennomføre trenermøte: Jan, Christian og Aina innkaller til trenermøte. Fokus både på treningstider og faglig innhold.
 |
| **02/18** | Gjennomgang av status økonomi | Heidi |
| **08.02.18:**Dette punktet utgikk på grunn av at økonomiansvarlig meldte forfall til styremøtet.  |
| **03/18** | Gjennomgang av arbeidsoppgaver fra forrige styremøte | Kristin |
| **03.01.18:**Ingen aktuelle arbeidsoppgaver fra forrige styremøte.  |
| **11/18** | Planlegging Kick off 2017 | Kristin |
| **08.02.18:**Styret vedtok i 2017 at klubben istedenfor å ha en avslutning for alle lag, skulle arrangere en Kick off i forhold til sesongstart for alle klubbens medlemmer. På styremøte for hovedstyret i januar 2018 ble det besluttet at 50 000 kr av de midlene Kiwi Brennåsen ga i gave til Greipstad Idrettslag, skal gå til kick off for Greipstad fotball. Styret beslutter at kick off 2018 arrangeres lørdag 05.mai 2018. Videre beslutter styret at det skal være Kick off for hele klubben- både junior og senioravdeling. Programmet for Kick off deles i to, første del for de yngste lagene og del to for de eldste lagene og junior- og seniorlag. Det skal også være fokus på sponsorene på Kick off 2018. Jan og Christian tar ansvar for å lage et opplegg rundt sponsorene. Styret velger at Kjetil, Sandra og Kristin lager et program for Kick off 2018 og at de videre delegerer arbeidsoppgaver. Arrangementskomiteen legger frem forslag til program på styremøte mars 2018.   |
| **12/18** | Organisering av dommere | Aina |
| **08.02.18:**På trenermøte 25.01.18, kom det frem at flere av trenerne i klubben synes det er utfordrende å få tak i dommere til kampene sine. Tidligere har en Facebook gruppe fungert for å organisere dommere til kamper for lavere årsklasser. Forrige sesong fungerte ikke denne gruppen. Styret ønsker å rekruttere flere dommere. Kristin legger ut informasjon til gutter 02/03 for å forsøke å rekruttere dommere derfra. Aina kontakter trenerne for gutter 04 og gutter 05 for å rekruttere dommere derfra. Styret vil videre undersøke mulighetene for å arrangere dommerkurs for nye dommere. Styret følger opp denne saken på neste styremøte og vil der utarbeide retningslinjer for hvordan man organiserer kommunikasjon mellom trenere og unge dommere som tar oppdrag.  |
| **13/18** | Evaluering og revidering av sportsplan- videre prosess | Jan |
| **08.02.18**:Greipstad fotball sin sportsplan ble utarbeidet for 2 år siden. Sportsplanen skal være et levende dokument og derav vurderer styret at sportsplanen skal evalueres og revideres i 2018. Styret har gitt sportslig leder Jan Eikså mandat til å ha hovedansvaret for evalueringen og for å organisere arbeidsprosessen. På trenermøte 25.01.18, ble trenere og foreldrekontakter oppfordret til å komme med innspill til sportsplanen, både hva som har fungert bra og hva som ikke har fungert bra med den. Prosessen videre blir som følger: Jan har utfordret Kristin til å skrive om klubbens målsetning, visjon og misjon. Videre har han utfordret Ole Kristian Skomedal til å skrive om forventninger til foreldre, trenere og medlemmer. Aina er utfordret til å skrive om opplegget rundt klubbens dommere. Når denne skriveprosessen er over, legges produktet frem for styret. I tillegg vil eventuelle innspill som trenere eller foreldrekontakter har meldt inn, gjennomgås av styret. Sportslig ansvarlig vil i samarbeid med styret avgjøre videre prosess, men kommer til å vektlegge samarbeid med trenere og foreldrekontakter for å få et best mulig gjennomarbeidet sportsplan der trenere og foreldrekontakter har hatt mulighet til å påvirke dersom de har ønsket det.  |
| **14/18** | Behandling av søknad om stipend- Jonas Finsådal | Kristin  |
| **08.02.18:**  Styret har behandlet søknad om stipend på inntil 15 000kr fremsatt av Jonas Finsådal. Årsmøtet 2017 i Greipstad fotball vedtok å innføre en stipendordning for unge trenere som ønsket å ta på seg oppdrag som trener for Greipstad fotball. Intensjonen for trenerstipendet er at det skal bidra til å gi yngre trenere innen fotball, inspirasjon og muligheter til videre satsing og personlig utvikling som trener for Greipstad fotball. Styret i Greipstad fotball vurderer det som positivt at Jonas Finsådal påtar seg treneransvaret for juniorlaget. Videre vurderer styret at det er positivt for Greipstad fotball at en ung trener ønsker å øke sin kompetanse som fotballtrener. Denne kompetansehevingen vil få positive følger for klubben. Styret i Greipstad fotball velger derav å gi Jonas Finsådal 15000 kr i stipend for sesongen 2018. Begrunnelsen for å gi 15 000kr, er at det er klubbens juniorlag han har påtatt seg treneransvaret for. Styret vurderer at dette er det mest krevende treneroppdraget i junioravdelingen. Jonas Finsådal forplikter seg til å ta Norges fotballforbunds «Grasrottreneren» som er et kurs som inneholder 4 selvstendige moduler, i løpet av sesongen 2018, for å motta stipendet. Disse modulene dekkes av klubben. Styret viser forøvrig til vedtatte retningslinjer for stipend. |
|  |  **Eventuelt:**  |  |
| * Informasjon fra møte med kommune vedrørende banekapasitet sesongen 2018: Kjetil, Steffen og Kristin var i møte med Songdalen kommune den 07.02.18 vedrørende utfordringene med banekapasitet sesongen 2018 under bygging av nytt anlegg. Det ble på møtet diskutert flere muligheter, der utbedring av areal med gress på Hortemo var den mest sannsynlige løsningen. Tor Otto Utsogn fra Songdalen kommune kontakter Kristin i midten av mars for en befaring av gressarealet på Hortemo for å se på mulige løsninger der. Greipstad fotball vil gå inn i en krevende sesong i forhold til banekapasitet denne sesongen og det vil kreve en stor grad av fleksibilitet fra alle lag og trenere. Styret i Greipstad fotball og Songdalen kommune er enige om å få til et best mulig samarbeid for å få til en best mulig sesong i forhold til banekapasitet.
* Videre prosess i forhold til kvalitetsklubb: Greipstad fotball har årsmøtevedtak fra 2017 om at Greipstad fotball skal arbeide mot å bli en kvalitetsklubb. Klubben vil da ha en veileder fra NFF som kan veilede klubben i dette arbeidet. Kristin har hatt dialog med Ruben Kleiven og han skal i såfall være veileder for Greipstad fotball. Kristin kontakter Ruben Kleiven og inviterer han på et styremøte for at han kan gi styret informasjon om dette.
* Søknad om kulturmidler fra kommunen: Lag og foreninger kan søke Songdalen kommune om kulturmidler til forskjellige formål. Kjetil utarbeider en søknad fra Greipstad fotball i forhold til midler til oppussing av klubbhus eller til kiosk bod på det nye anlegget på Hortemo.
* Retningslinjer for sponsorer: I arbeidet med å kartlegge sponsorer for ny drakt i 2018, har problemstillingen om interessekonflikt mellom mulige nye sponsorer som er i samme bransje som allerede eksisterende draktsponsorer dukket opp. Styret ser nødvendigheten av å få utarbeidet retningslinjer for valg av draktsponsorer slik at denne prosessen blir mest mulig ryddig. Styret har ikke mulighet til å få dette i orden før draktsponsorer velges for 2018. Derav beslutter styret at det i denne omgang ikke vil være anledning til å gi kontrakt til draktsponsorer som er i samme bransje som allerede eksisterende draktsponsorer. Innen neste innkjøp av drakter og det vil være mulig for nye sponsorer å være draktsponsor, vil styret utarbeide slike retningslinjer. Kristin tar ansvar for å fremme dette som sak på et styremøte.
* Etter påmeldingsfristen for påmelding av gutter 16 lag er gått ut, har flere gutter født i 2002 begynt å spille fotball. Kjetil Nygård, trener for gutter 02/03, har kommet med forespørsel om klubben kan etter-påmelde et 7er lag i gutter 16 slik at man kan gi et tilbud til disse guttene. Kjetil vil ta ansvar for laget. Han vil holde et foreldremøte der guttene må forplikte seg til å fullføre sesongen slik at man ikke ender opp med å måtte trekke laget, slik det ble forrige sesong.

Styret går enstemmig inn for å etter-påmelde et gutter 16 lag på tross av at dette gir en utgift på 5000 kr. Det er viktig for klubben å kunne gi et tilbud til flest mulig barn og unge. Styret vektlegger også at Kjetil vil gå i dialog med foreldre og spillere slik at de da forplikter seg til å fullføre sesongen 2018.  |
|  |  |  |
| **Oppfølgnings saker til neste møte:** |
| **10/18** | Forslag til budsjett | Heidi |
| **11/18** | Planlegging av Kick off 2018 | Kristin  |
| **12/18** | Organisering av dommere | Aina |
|  |  |  |
|  |  |  |
|  |  |  |

***Referent;*** *Kristin N. Schau*

*\*se neste side for avsluttede*

Neste styremøte: 08.03.18

Avsluttede/ferdig behandlede saker:

|  |  |  |  |
| --- | --- | --- | --- |
| Sak nr. | Sak | Ansvar | Avsluttet |
| 00/18 | Godkjenning av referat |  |  |
| 01/18 | Gjennomgang av årshjul | Kristin  |  |
| 02/18 | Gjennomgang av status økonomi | Heidi |  |
| 03/18 | Gjennomgang av arbeidsoppgaver fra forrige styremøte | Kristin |  |
| 04/18 | Signering av taushetspliktskjema for styremedlemmer | Kristin | 03.01.18 |
| 05/18 | Fremtidige styremøter (dato, klokkeslett og intervall) | Kristin | 03.01.18 |
| 06/18 | Gjennomgang og fordeling av arbeidsoppgaver under hvert verv | Kristin | 08.02.18 |
| 07/18 | Status drakter | Øystein/Christian | 08.02.18 |
| 08/18 | Oppdatering Kiwi cup | Sandra | 03.01.18 |
| 09/18 | Planlegging av trenersamling i januar/februar | Kristin | 03.01.18 |
| 10/18 | Forslag til budsjett | Heidi |  |
| 11/18 | Planlegging Kick off 2018 | Kristin  |  |
| 12/18 | Organisering av dommere | Aina |  |
| 13/18 | Evaluering og revidering av sportsplan- videre prosess | Jan | 08.02.18 |
| 14/18 | Behandling av søknad om stipend- Jonas Finsådal | Kristin | 08.02.18 |
| 15/18 |  |  |  |
| 16/18 |  |  |  |
| 17/18 |  |  |  |
| 18/18 |  |  |  |
| 19/18 |  |  |  |
| 20/18 |  |  |  |
| 21/18 |  |  |  |
| 22/18 |  |  |  |
| 23/18 |  |  |  |
| 24/18 |  |  |  |
| 25/18 |  |  |  |
| 26/18 |  |  |  |
| 27/18 |  |  |  |
| 28/18 |  |  |  |
| 29/18 |  |  |  |
| 30/18 |  |  |  |
| 31/18 |  |  |  |
| 32/18 |  |  |  |
| 33/18 |  |  |  |
| 34/18 |  |  |  |
| 35/18 |  |  |  |
| 36/18 |  |  |  |
| 37/18 |  |  |  |
| 38/18 |  |  |  |
| 39/18 |  |  |  |
| 40/18 |  |  |  |
| 41/18 |  |  |  |
| 42/18 |  |  |  |
| 43/18 |  |  |  |
| 44/18 |  |  |  |
| 45/18 |  |  |  |
| 46/18 |  |  |  |
| 47/18 |  |  |  |
| 48/18 |  |  |  |
| 49/18 |  |  |  |
| 50/18 |  |  |  |
| 51/18 |  |  |  |
| 52/18 |  |  |  |
| 53/18 |  |  |  |
| 54/18 |  |  |  |
| 55/18 |  |  |  |
| 56/18 |  |  |  |
| 57/18 |  |  |  |
| 58/18 |  |  |  |
| 59/18 |  |  |  |
| 60/18 |  |  |  |